Създаден в средата на 1930-те години. В началото служи като основен ударен самолет на палубната авиация на Великобритания. С негово участие са проведени някои от най-известните акции на английския флот като битката при Таранто, операция Катапулт и потопяването на Бисмарк. Въпреки че е морално остарял още в самото начало на войната, самолетът, наричан галено от пилотите „Пазарска мрежа“ (англ. Stringbag), служи през цялата война, като към края ѝ се използва като противолодъчен (ловец на подводници) и тренировъчен самолет.